Item im jare xxii – – – – Der konig von Dennemerkt sante aus seynen heerfurer, Severin Norbü genant, eyn ritter, mit xl schiffen, kleyn und gros, in Sweden unde speisete den Stoxholm. Darnoch lifen sy von do in Fynlant und krigten do eyn des bichofis feste[s]te slos Kus[tö] genant; daruf hatte der bischof seynen schacz, den krigeten sy weg, went der bischof war selber nicht auf dem slosse, sunder her war in Norde bodde umb folk unde hulfe zcu holen, und hatte das slos seynem stadtholder befolen, der gab is auf. Szo eroberte der konig alle Fynlant eyn mit iren festen. (Härefter skildras huru hansestäderna, efter att förgäfves hafva sökt förmå konung Kristiern att godtaga deras vidtgående fordringar, förenade sina skepp med svenskarnes samt huru den förenade flottan seglade till Öresund och der brände Helsingör och Kjöge m.fl. ställen). Item also disse Dewtsche [und] Swedische [schiffe] mit der Danczker schiffen aus dem Sunde lifen, quam eyn scherbot aus Sweden gesant und brochte zceytnnge, wy das Scweryn Norbu queme mit seynen schiffen aus Fynlant geladen mit grossen gute und wolde segelen in Dennemerkt, dar mochten sy auf warten. Sunder sy wolden nycht harren und segelten van dannen. Darnoch den drutten dag do quam des konynges herfurer Severyn Norbu mit xl schiffen, gros und kleyn, aus Fynlant geladen mit grossem gute an silber, gelt und golt, kelliche und creutcze und des bischofis schacz aus Fynlant von dem slosse Kus[tö] und ander gute mee, das brochte her zcu Kopenhagen; dis mochten dy stete mit den Sweden wol gekregen haben, hetten sy wolt im Sunde lenger harren.